Varovanie obyvateľstva
Varovanie obyvateľstva sa vykonáva varovnými signálmi:
a.	"VŠEOBECNÉ OHROZENIE" - dvojminútovým kolísavým tónom sirén pri ohrození alebo pri vzniku mimoriadnej udalosti, ako aj pri možnosti rozšírenia následkov mimoriadnej udalosti, 
b.	"OHROZENIE VODOU" - šesťminútovým stálym tónom sirén pri ohrození ničivými účinkami vody. 
Koniec ohrozenia alebo koniec pôsobenia následkov mimoriadnej udalosti sa vyhlasuje signálom "KONIEC OHROZENIA" - dvojminútovým stálym tónom sirén bez opakovania. 

Varovné signály a signál "KONIEC OHROZENIA" sa následne dopĺňajú hovorenou informáciou prostredníctvom hromadných informačných prostriedkov. 

Kolísavým tónom sirén v trvaní dvoch minút sa počas vojnového stavu a v čase vojny vyhlasuje aj ohrozenie v prípade možného vzdušného napadnutia územia štátu. 

Varovací systém sa preskúšava spravidla v druhý piatok kalendárneho mesiaca o 12.00 hod., dvojminútovým stálym tónom sirén po predchádzajúcom informovaní obyvateľstva o čase skúšky prostredníctvom hromadných informačných prostriedkov. Koordináciu preskúšavania týchto systémov vykonáva Ministerstvo vnútra Slovenskej republiky. 
Ak zaznie signál - nastáva núdzová situácia.
Počúvajte signál a zistite pred čím Vás varuje. Počúvajte tiež hlásenie obecného (mestského) rozhlasu, rádia, TV alebo rozhlasových vozov.
Čo urobiť ?
	podľa druhu varovného signálu :
	vyhľadajte čo najrýchlejšie úkryt,
	zostaňte doma, poprípade vstúpte do najbližšej budove
Platí to pre každého - v práci, v domácnosti, v škole. Deti zostávajú v škole, kde budú dostatočne informované. Ak Vás varovný signál zastihne v aute, opustite ho a vyhľadajte čo najrýchlejšie úkryt.
	uzavrieť a utesniť okná, dvere, vetráky a podobne,
	zapnúť rozhlas a naladiť miestnu stanicu alebo TV kanál Slovenskej televízie,
	sledovať hlásenie miestneho rozhlasu, alebo rozhlasových vozidiel,
	očakávajte a riaďte sa podľa ďalších informácií,
	telefonujte len v súrnom prípade, nezaťažujte telefónne linky
POZNÁMKA :
Presvedčiť sa, či vo Vašej blízkosti nie sú ohrození ľudia starí, chorí, neschopní pohybu. Postarajte sa o deti bez dozoru ! Pri akejkoľvek činnosti zachovávajte kľud a rozvahu!
Čo urobiť keď zaznie siréna
(mimo doby pravidelného preskúšania)
Pri pobyte v budove
	zostať vo vnútri, prípadne sa ukryť v úkryte (ak je dostupný),
	uzavrieť a utesniť okná, dvere, vetráky, odstaviť klimatizáciu, vytvoriť izolovaný uzavretý priestor,
	zapnúť rozhlas, televíziu a sledovať vysielanie,
	očakávajte informácie a riaďte sa podľa vysielaných pokynov, nepodceňujte riziko,
	telefonujte len v súrnom prípade, nezaťažujte telefónne linky,
	poskytnite pomoc nemocným, postihnutým osobám, osobám neschopným pohybu, starým osobám,
	postarajte sa o deti bez dozoru,
	zachovávajte rozvahu a pokoj.
Pri pobyte mimo budovu
Čo urobiť keď dôjde k úniku nebezpečných chemických látok
Únik nebezpečných chemických látok môže byť spôsobený deštrukciou stacionárneho zdroja nebezpečnej látky (výrobné zariadenie, sklad, zariadenie využívajúce nebezpečnú látku ako médium napr. chladiarenské zariadenie) alebo z mobilného zdroja pri preprave nebezpečnej látky (autá alebo železničné vagóny určené na prepravu nebezpečných látok).

Ohrozenie nebezpečnými chemickými látkami môže byť spôsobené aj teroristickým útokom s použitím bojových toxických chemických látok.
Únik nebezpečnej látky zo stacionárneho zdroja
	ak zaznie varovný signál sirény zachovajte rozvahu, zorientujte sa podľa situácie a rozhodnite sa pre opustenie predpokladaného priestoru,
	vaše rozhodnutie je závislé od smeru vetra šíriaceho nebezpečnú látku zo zdroja úniku a vašej polohy; ak sa nachádzate v smere vetra a ste v časovej tiesni okamžite vyhľadajte ukrytie v budovách,
	pripravte si improvizovanú ochranu dýchacích ciest, očí a odkrytých častí tela,
	na ochranu tváre, dýchacích ciest a očí použite vo vode namočenú nasiakavú tkaninu a priložte si tkaninu k ústam, nosu, zakryte si oči a dýchajte cez ňu,
	na nezakryté časti tela použite odev,
	informujte o nebezpečenstve tých občanov, ktorí nemuseli počuť varovný signál,
	poskytnite pomoc deťom, starším a bezvládnym osobám,
	uzavrite a utesnite okná, dvere, vetráky, odstavte klimatizáciu, vytvorte izolovaný uzavretý priestor,
	izolovaný uzavretý priestor vytvorte prelepením netesností páskou, väčšie netesnosti utesnite tkaninami namočenými vo vode s rozpustenými saponátmi,
	zapnite rozhlas, televíziu a sledujte vysielanie,
	očakávajte informácie a riaďte sa podľa vysielaných pokynov, nepodceňujte riziko.
Únik nebezpečnej látky z mobilného zdroja
	okamžite opustite najkratšou cestou predpokladaný priestor možného zamorenia,
	podriaďte sa pokynom vydávaných záchrannou službou alebo políciou,
	ak nemôžete opustiť priestor zamorenia vyhľadajte ukrytie v budovách a postupujte podľa horeuvedených pokynov.
Použitie bojových toxických chemických látok teroristickým útokom
	okamžite opustite najkratšou cestou predpokladaný priestor možného zamorenia,
	okamžite chráňte si dýchacie orgány improvizovanými prostriedkami individuálnej ochrany (mokrou vreckovkou alebo inou tkaninou)
	podriaďte sa pokynom vydávaných záchrannou službou alebo políciou,
	ak nemôžete opustiť priestor zamorenia vyhľadajte ukrytie v budovách,
	pri zasiahnutí kvapalnou bojovou toxickou chemickou látkou použite všetky dostupné prostriedky pre jej odstránenie vodou pripadne dôkladným umytím mydlom v čo najkratšom čase,
	zasiahnutý odev bojovou toxickou chemickou látkou odložte čo najskôr,
	po opustení priestoru zasiahnutia vykonajte dôkladnú hygienickú očistu,
	zamorený odev uložte do polyetylénových vriec a naložte s ním podľa pokynov záchrannej služby,
	aj v prípade ak nepociťujete žiadne zdravotné problémy vyhľadajte lekára.
Pri nutnosti urýchleného opustenia ohrozeného priestoru 
V prípade, že chcete rýchlo opustiť priestor ohrozenia alebo sa nachádzate v uzatvorených priestoroch vykonajte nasledovné opatrenia :
1.	Uzatvorte prívod plynu, vody a elektriny.
2.	Pripravte si a vezmite so sebou najnutnejšie veci ( doklady, cenné veci – malých rozmerov, lieky a pod.).
3.	Uzamknite byt.
4.	Skontrolujte či Vaši susedia vedia o vzniknutej situácii.
5.	V prípade, že vo Vašom okolí sa nachádzajú deti bez dozoru, starí alebo nevládni ľudia – pomôžte im.
6.	Počúvajte miestny rozhlas, pokyny orgánov vykonávajúcich evakuáciu alebo autorádio, kde sa dozviete ďalšie potrebné informácie.
7.	Priestor opúšťajte vždy kolmo na smer vetra.
8.	Ak odchádzate k príbuzným alebo známym, nezabudnite po príchode nahlásiť svoj pobyt na príslušných úradoch (dôležité pre zistenie počtu zasiahnutých, nezvestných atď.)
9.	Vždy zachovávajte rozvahu!
VŽDY PLATÍ !!! 
	ŽE OCHRANNÁ MASKA A AKÁKOĽVEK NÁHRADA, SLÚŽI IBA K ÚNIKU Z OHROZENÉHO PRIESTORU
	ŽE NEBEZPEČNÁ LÁTKA SA PRI ÚNIKU ŠÍRI V SMERE VETRA
	ÚNIK Z OHROZENÉHO PRIESTORU VOLTE KOLMO NA SMER VETRA
	ŽE SMER VETRA ZISTÍTE NAPRÍKLAD ZDVIHNUTÍM NAVLHČENÉHO PRSTA NAD HLAVU
Pokyny pre obyvateľstvo v prípade samovoľnej evakuácie
V prípade, že chcete rýchlo opustiť priestor ohrozenia a nachádzate sa v uzatvorených priestoroch vykonajte nasledovné opatrenia :
1.	Uzatvorte prívod plynu, vody a elektriny.
2.	Pripravte si a vezmite so sebou najnutnejšie veci ( doklady, cenné veci – malých rozmerov, lieky a pod.).
3.	Uzamknite byt.
4.	Skontrolujte či Vaši susedia vedia o vzniknutej situácii.
5.	V prípade, že vo Vašom okolí sa nachádzajú deti bez dozoru, starí alebo nevládni ľudia – pomôžte im.
6.	Počúvajte miestny rozhlas, pokyny orgánov vykonávajúcich evakuáciu alebo autorádio, kde sa dozviete ďalšie potrebné informácie.
7.	Priestor opúšťajte vždy kolmo na smer vetra.
8.	Ak odchádzate k príbuzným alebo známym, nezabudnite po príchode nahlásiť svoj pobyt na príslušných úradoch (dôležité pre zistenie počtu zasiahnutých, nezvestných atď.)
9.	Vždy zachovávajte rozvahu !